লেকার্স পাবলিক স্কুল এন্ড কলেজ

লেকার্স পাবলিক স্কুল এন্ড কলেজ বা এলপিএসসি (LPSC) হল বাংলাদেশের রাঙ্গামাটি জেলার কাঁঠালতলিতে অবস্থিত একটি বেসরকারি শিক্ষা প্রতিষ্ঠান। এটি বাংলাদেশ সেনাবাহিনীর রাঙ্গামাটি সেনানিবাসে অবস্থিত ৩০৫ পদাতিক ব্রিগেড কর্তৃক পরিচালিত হয়। স্কুলটি ১৯৯১ সালের ২৩ ফেব্রুয়ারি স্থাপিত হয়। পরবর্তীতে ২০১৫ সালে উচ্চ মাধ্যমিক অধ্যয়নের জন্য কলেজ শাখা উন্মুক্ত করা হয়। এটি রাঙ্গামাটি শহরে বসবাসরত সামরিক বেসামরিক সকল সম্প্রদায়ের শিক্ষার্থীদের, বিশেষত রাঙ্গামাটি অঞ্চলে এবং এর আশেপাশের অঞ্চল থেকে আসা পিছিয়ে পড়া শিক্ষার্থীদের সুশিক্ষা নিশ্চিত করার লক্ষ্যে প্রতিষ্ঠিত হয়। প্রতিষ্ঠানটি মূলত সেনাবাহিনী কর্তৃক ক্যান্টনমেন্টের আদলে পরিচালিত হয়। 

 ইতিহাস 
১৯৯১ সালে মাত্র ৬০ জন শিক্ষার্থী ও ৭ জন শিক্ষক নিয়ে বেগম রুকসানা আমিনকে অধ্যক্ষ করে কালিন্দীপুর এর একটি ভাড়া বাসায় লেকার্স পাবলিক স্কুল নামে বিদ্যালয়ের কার্যক্রম শুরু হয়। পরবর্তীতে রাঙ্গামাটি স্থানীয় সরকার বিভাগ কাঁঠালতলীতে বিদ্যালয়কে ১.৩ একর (৫,৩০০ বর্গমিটার) খাস জমি বরাদ্দ দিয়েছিল যেখানে বর্তমান বিদ্যালয় ভবনের নিচতলা নির্মাণ করা হয়। তারপর ১৯৯৫ সালের ১ সেপ্টেম্বর থেকে ওই ভবনে নার্সারি থেকে ৫ম শ্রেণি কার্যক্রম শুরু হয়।

 অধ্যক্ষের তালিকা 
নাম অবস্থা কার্যকাল শুরু কার্যকাল সমাপ্ত  বেগম রোকসানা আমিন - ২৩-০২-১৯৯১  ২৪-০৬-১৯৯৩ বেগম শারমিন চৌধুরী - ১১-০৩-১৯৯৩ ১৫-০৪-১৯৯৫ একেএম সিরাজুল ইসলাম  ভারপ্রাপ্ত ১৬-০৪-১৯৯৫  ২৮-০২-১৯৯৭ বেগম শাহানা নূর  ভারপ্রাপ্ত  ০৩-০৩-১৯৯৬ ২৮-০২-১৯৯৭ বেগম শরীফ শাহনাজ নাসরীন  ভারপ্রাপ্ত  ০১-০৩-১৯৯৭  ২৬-০৬-১৯৯৭ বেগম সেলিনা ইয়াসমিন  ভারপ্রাপ্ত  ০১-০৭-১৯৯৭  ১৩-০৬-১৯৯৯ মিস দূর্গা সাহা  ভারপ্রাপ্ত  ০১-০১-২০০০  ১১-১২-২০০০ এম তাবিবুল্লা- ১২-১২-২০০০  ০৮-০৮-২০০২ মিস দূর্গা সাহা  ভারপ্রাপ্ত  ০৯-০৮-২০০২  ১৪-০৩-২০০৩ মোহাম্মদ আব্দুল মতিন - ১৫-০৩-২০০৩  ৩০-০৬-২০০৮ মো. ইসমাঈল হুসাইন  - ০১-০৭-২০০৮৩১-০১-২০১১ মোহাম্মদ আব্দুল মতিন  - ০১-০২-২০১১ ৩১-১২-১৭ নাজনীন নাহার - ১৫-০১-১৮  ১১-০৮-১৮ স্কোয়াড্রন লিডার নুর কুতুব উল আলম  - ১২-০৮-১৮ ৩০-১০-১৯ মেজর মোঃ আরিফ মাহমুদ  - ০১-১১-২০১৯ বর্তমান   সূত্র : Lakers View.

 তথ্যসূত্র 

বিষয়শ্রেণী:বাংলাদেশ সেনাবাহিনীর শিক্ষাপ্রতিষ্ঠান
বিষয়শ্রেণী:রাঙ্গামাটি জেলার বিদ্যালয়
বিষয়শ্রেণী:১৯৯১-এ বাংলাদেশে প্রতিষ্ঠিত
বিষয়শ্রেণী:রাঙ্গামাটি জেলার মহাবিদ্যালয়